Lāslo Bārcai

Lāslo Bārcai (;  Miškolca —  Budapešta) bija Ungārijas starptautiskais lielmeistars šahā (1967).

 Biogrāfija 
No 1960. gadu vidus līdz 1970. gadu beigām bijis viens no spēcīgākajiem Ungārijas šahistiem. Ungārijas šaha čempionātā labāko rezultātu sasniedzis 1966. gadā, kad dalījis 2.-3. vietu, un 1967. gadā, kad ieņēmis 3. vietu. 1967. gadā Tunisijā piedalījies Pasaules šaha čempiona nosaukuma izcīņas starpzonu turnīrā, kurā ieņēmis 17. vietu.1967 Sousse Interzonal Tournament 1969. gadā Polaņicazdrojā uzvarējis Akibas Rubinšteina memoriālā. Par panākumiem turnīros FIDE 1966. gadā Bārcai piešķīrusi starptautiskā meistara (IM), bet 1967. gadā - starptautiskā lielmeistara (GM) nosaukumu.

Sekmīgi pārstāvējis Ungārijas komandu lielākajos komandu šaha turnīros:
 Pasaules šaha olimpiādēs piedalījies 1966. gadā. Komandu vērtējumā izcīnījis bronzas medaļu, bet individuālajā vērtējumā izcīnījis zelta medaļu;OlimpBase :: Men's Chess Olympiads :: László Bárczay
 Eiropas komandu šaha čempionātā piedalījies 2 reizes (1970, 1977). Komandu vērtējumā izcīnījis 2 sudraba (1970, 1977) medaļas.OlimpBase :: European Men's Team Chess Championship :: László Bárczay

Pēc profesijas bijis krievu valodas skolotājs. No 1972. līdz 1976. gadam bijis Ungārijas šaha žurnāla Magyar Sakkélet redaktors. Šajā laikā sācis nopietni nodarboties ar korespondencšahu. 1975.-1979. gados uzvarējis Milana Vidmara memoriālā un par šo panākumu kļuvis arī par ICCF lielmeistaru.

 Atsauces 

 Ārējās saites 

Kategorija:1936. gadā dzimušie
Kategorija:2016. gadā mirušie
Kategorija:Boršodas-Abaūjas-Zemplēna meģē dzimušie
Kategorija:Ungārijas šahisti
Kategorija:Korespondencšaha lielmeistari